APSTIPRINĀTS

ZPRAP 17.03.2015., lēm. Nr.113.,prot. Nr.22.



**Pārskats par “Sociālo pakalpojumu attīstības programmas 2010.–2016. gadam Zemgales reģionā” ieviešanu 2014.gadā**

**2015**

**saturs**

[IEVADS 3](#_Toc403572889)

[Programmā sasniedzamie mērķi un uzdevumi 4](#_Toc403572890)

[Programmas īstenošanas rezultātu novērtējums 8](#_Toc403572891)

[SECINĀJUMI 21](#_Toc403572892)

# **IEVADS**

„Pārskats par “Sociālo pakalpojumu attīstības programmas 2010.–2016. gadam Zemgales reģionā” ieviešanu 2014.gadā (turpmāk - Pārskats) ir *dokuments, kurā tiek analizēta* „Zemgales plānošanas reģiona sociālo pakalpojumu attīstības programmas 2010. – 2016.gadam” (turpmāk – Attīstības programma) *kontroles rādītāju dinamika* un *īstenotās* *aktivitātes*.

*Attīstības programma* ir vidēja termiņa (6 gadi) plānošanas dokuments, kas izstrādāts saskaņā ar Zemgales ilgtermiņa plānošanas dokumentu – Teritorijas plānojumu 2006. – 2026.gadam, kā arī saskaņā ar nacionālajiem plānošanas dokumentiem – Latvijas ilgtermiņa attīstības stratēģiju 2030 (LIAS 2030) un Nacionālo attīstības plānu 2007. – 2013. gadam (NAP).

Attīstības programma ir šo ilgtermiņa plānošanas dokumentu izpildes dokuments vidējā termiņā. Tajā noteikti sociālo pakalpojumu attīstības mērķi, apakšmērķi un uzdevumi, lai veicinātu teritorijas plānojumā noteiktās ilgtermiņa attīstības vīzijas un rezultatīvo radītāju, kā arī LIAS 2030 un NAP izvirzītā stratēģiskā mērķa un attīstības prioritāšu sasniegšanu.

Attīstības programmā izvirzīto uzdevumu veiksmīgas īstenošanas rezultātā plānots sasniegt sekojošus politikas rezultātus:

* uzlabojusies sociālo pakalpojumu kvalitāte un pieejamība;
* attīstīti alternatīvi sociālie pakalpojumi;
* uzlabojusies nevalstiskā sektora organizāciju kapacitāte sociālo pakalpojumu jomā;
* uzlabojusies iedzīvotāju informētība par sociālajiem pakalpojumiem un izpratne par sociālās atstumtības riskam pakļautām grupām.

Šajā pārskatā kontroles rādītāji ir papildināti ar jaunākajiem pieejamajiem datiem, izmantojot kvalitatīvo Attīstības programmas izvērtēšanu. Sasniegto rezultātu apkopojums veidots, balstoties uz Zemgales pašvaldību sociālo dienestu sniegto informāciju.

# Programmā sasniedzamie mērķi un uzdevumi

Programmas **galvenais mērķis** ir pilnveidot iedzīvotāju vajadzībās balstītu sociālo pakalpojumu sniegšanu sociālo problēmu risināšanai, ņemot vērā Zemgales reģiona sociāli demogrāfiskās attīstības tendences.

Programmas apakšmērķi ir:

* attīstīt alternatīvo sociālo pakalpojumu sniegšanu Zemgales plānošanas reģionā, gan pilnveidojot pašreizējos, gan ieviešot jaunus pakalpojumus, tostarp ņemot vērā pakalpojuma saņēmēja iespējas palikt/atgriezties darba tirgū;
* palielināt sociālo pakalpojumu pieejamību;
* pilnveidot sociālo pakalpojumu kvalitāti;
* paaugstināt sociālo pakalpojumu izmaksu efektivitāti un veicināt sociālo pakalpojumu
* infrastruktūras attīstību un optimālu izmantošanu;
* paplašināt nevalstisko organizāciju iesaisti sociālo pakalpojumu sniegšanā;
* veicināt sociālo pakalpojumu un veselības aprūpes pakalpojumu saskaņotu sniegšanu;
* veicināt pašvaldību sadarbību sociālo pakalpojumu sniegšanā.

Lai sasniegtu augšminētos mērķus, programmā tika izvirzīti galvenie uzdevumi mērķu sasniegšanai 4 galvenajos blokos:

**1.Sociālo pakalpojumu attīstība**

1.1.Attīstīt iedzīvotāju vajadzībām atbilstošus alternatīvos sociālos pakalpojumus.

1.2.Attīstīt kompleksu pieeju sociālo problēmu risināšanai, veidojot dažādu jomu speciālistu vienības un nostiprinot saikni starp veselības aprūpes speciālistiem, īpaši primārās veselības aprūpes sniedzējiem, (t. sk. ģimenes ārstiem) un sociālā darba speciālistiem.

1.3.Attīstīt grupu darba formu sociālo pakalpojumu sniegšanā.

1.4.Pastiprināti attīstīt tādus sociālos pakalpojumus, kas veicina indivīdu (re)integrāciju darba tirgū.

1.5.Katrā pašvaldībā nodrošināt aprūpi mājās.

1.6.Patversmju un krīzes centru izveide katrā pilsētā, kur iedzīvotāju skaits pārsniedz 10 000.

1.7.Atsevišķu pansionātu izveide personām ar deviantu uzvedību.

1.8.Rehabilitācijas centra izveide personām, kas atbrīvotas no ieslodzījuma.

1.9.Rehabilitācijas pakalpojuma izveide personām, kas cieš no smagām slimībām.

1.10.Atelpas brīža pakalpojumu centra izveide reģionā.

1.11.Vienots uzticības telefons visām reģiona pašvaldībām.

**2.Pieejamība**

2.1.Palielināt pakalpojumu sniedzēju mobilitāti, t. sk. starp novadiem.

2.2.Nodrošināt visu sociālo pakalpojumu sniedzēju infrastruktūras pieejamību personām ar kustību traucējumiem.

2.3.Palielināt pašvaldības atbildību par sociālo pakalpojumu pieejamību, pēc vajadzības nodrošinot transporta iespējas pakalpojuma sniedzējiem vai saņēmējiem.

2.4.Veicināt sociālo pakalpojumu un veselības aprūpes sinerģiju.

2.5.Paaugstināt iedzīvotāju informētību par sociālo pakalpojumu saturu un pieejamību.

2.6.Veicināt iedzīvotāju izpratni par sociālās atstumtības riska grupām.

**3.Kvalitātes vadība**

3.1.Izstrādāt vienotu sociālo pakalpojumu kvalitātes vadības sistēmu Zemgales reģionā, t. sk.:

- definējot vadības sistēmā iekļaujamos pakalpojumu sniegšanas procesus,

- izstrādājot un akceptējot pakalpojumu kvalitātes kritērijus,

- izstrādājot un ieviešot kvalitātes mērīšanas metodoloģiju,

- ieviešot rezultātu analīzes un kvalitātes pilnveides kārtību.

3.2.Pastiprinātu uzmanību pievērst kvalitātei, sniedzot aprūpi mājās.

3.3.Veicināt sociālā darba speciālistu izglītošanos un kvalifikācijas paaugstināšanu.

3.4.Īstenot sociālā darba supervīziju.

3.5.Iesaistīt (potenciālos) pakalpojumu saņēmējus pakalpojumu plānošanā un kvalitātes novērtēšanā.

**4.Efektivitāte**

4.1.Koncentrēt augsti kvalificētus speciālistus reģiona lielākajos attīstības centros, paredzot lielu šo speciālistu mobilitāti līgumpašvaldību teritorijā.

4.2.Katrā novada teritoriālajā vienībā veidot sociālo pakalpojumu sniegšanas atbalsta centrus, kas izmantojami gan dienas centru, gan mobilo vienību vajadzībām.

4.3.Iespēju robežās izmantot iestāžu reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības.

4.4.Veicināt pašpalīdzības grupu darbību.

4.5.Veicināt pašvaldību sadarbību un rīcības koordināciju sociālo pakalpojumu sniegšanā.

**5.NVO**

5.1.Nevalstiskā sektora kapacitātes stiprināšana sociālo pakalpojumu jomā.

5.2.Nevalstiskā sektora līdzdalība klientu vajadzību apzināšanā.

5.3.Nevalstiskā sektora iesaistīšana sociālo pakalpojumu kvalitātes novērtēšanā.

5.4.Nevalstiskā sektora līdzdalība sabiedrības informēšanā.

**6.Sadarbība**

6.1.Izveidot sociālo pakalpojuma koordinatora amatu Zemgales plānošanas reģionā.

6.2.Veicināt aprūpes mājās pakalpojuma un mājas veselības aprūpes saskaņotu sniegšanu sadarbībā ar primārās veselības aprūpes sniedzējiem.

6.3.Nodrošināt sociālo pakalpojumu pieejamību aprūpes slimnīcu pacientiem.

Attīstības programmā izvirzīto uzdevumu veiksmīgas īstenošanas rezultātā plānots sasniegt sekojošus politikas rezultātus:

* uzlabojusies sociālo pakalpojumu kvalitāte un pieejamība;
* attīstīti alternatīvi sociālie pakalpojumi;
* uzlabojusies nevalstiskā sektora organizāciju kapacitāte sociālo pakalpojumu jomā;
* uzlabojusies iedzīvotāju informētība par sociālajiem pakalpojumiem un izpratne par sociālās atstumtības riskam pakļautām grupām.

**Attīstības programmā plānotie darbības rezultāti, kas tiks sasniegti 2017.gadā:**

|  |  |  |  |
| --- | --- | --- | --- |
| **N.p.k.** | **Sasniedzamais rezultāts** | **2017. gads** | **Sasniegtais uz 2014.gadu** |
|  | Izstrādāta vienota sociālo pakalpojumu kvalitātes vadības sistēma Zemgales reģionā | 1 metodoloģija |  |
|  | Katrā pašvaldībā ir nodrošināti mājas aprūpes pakalpojumi | 22 pašvaldības | 22 pašvaldības |
|  | Izveidotas patversmes un krīzes centri, katrā pilsētā/pašvaldībā, kur iedzīvotāju skaits pārsniedz 10 000 | 7 centri | 3 patversmes  11 krīzes centri |
|  | Izveidots atelpas brīža pakalpojums reģionā | Darbojas ne mazāk kā viens šī pakalpojuma sniedzējs | Darbojas 3 pakalpojumu sniedzēji |
|  | Izveidots uzticības tālrunis reģionā | Funkcionē vienots informatīvais un uzticības tālrunis Zemgales iedzīvotājiem | - |
|  | Attīstīts mobilo speciālistu tīkls | Būtiski pieaudzis mobilo speciālistu sniegto pakalpojumu īpatsvars | 3 pašvaldībās izveidotas mobilās vienības, pārējās tiek nodrošināts transports speciālistiem |
|  | Izveidots sociālo pakalpojumu reģionālā koordinatora amats Zemgales plānošanas reģionā | Funkcionē reģionālais koordinators | Funkcionē reģionālais koordinators |
|  | Katra novada teritoriālajā vienībā izveidots sociālo pakalpojumu atbalsta centrs | 22 pašvaldības | 22 pašvaldībās saglabāti sociālo dienestu attālinātie klientu pieņemšanas punkti |
|  | Palielinājusies iedzīvotāju informētība par sociālajiem pakalpojumiem | Vismaz 25 % no respondentiem aptaujā norāda, ka ir labi informēti par pieejamajiem pakalpojumiem | - |
|  | Attīstīts alternatīvo pakalpojumu klāsts | Katrā pašvaldībā tiek nodrošināti ne mazāk kā trīs jauni alternatīvie pakalpojumi, t.sk. darbs ar grupām un pakalpojumi, kas vērsti uz (re)integrāciju darba tirgū | - |
|  | Nostiprināta NVO kapacitāte | Ir pieaudzis to NVO skaits, kuras sniedz  sociālos pakalpojumus | - |
|  | Palielināta sociālo pakalpojumu pieejamība | Ir uzlabota vides pieejamība personām ar kustību traucējumiem; ir pieaudzis sociālo pakalpojumu saņēmēju skaits, t. sk. ģeogrāfiski attālākos apvidos | - |
|  | Izveidota supervīzijas sistēma | Funkcionē reģionāla sociālo darbinieku  supervīzija | - |
|  | Paaugstināta sociālā darba speciālistu kapacitāte | Ir pieaudzis atbilstošajā specialitātē augstāko izglītību ieguvušo speciālistu īpatsvars | Ir pieaudzis atbilstošajā specialitātē augstāko izglītību ieguvušo speciālistu īpatsvars |

# Programmas īstenošanas rezultātu novērtējums

Lai novērtētu programmas mērķu sasniegšanas progresu Zemgales plānošanas reģions ir sadarbībā ar pašvaldību sociālajiem dienestiem ir apkopojis informāciju par veiktajām aktivitātēm uzdevumu izpildei 2013.gadā.

|  |  |  |  |  |
| --- | --- | --- | --- | --- |
| **Nr. p.k.** | **UZDEVUMI** | **ATBILDĪGAIS** | | **IZPILDE 2014.GADĀ** |
| **1.** | **SOCIĀLO PAKALPOJUMU ATTĪSTĪBA** | | | |
| 1.2. | Attīstīts alternatīvo pakalpojumu klāsts | Pašvaldības | 16 Zemgales reģiona pašvaldības 2014.gadā ir paplašinājušas sociālo pakalpojumu klāstu:   * Izveidoti 2 higiēnas centru izveide, * Nodrošinātas riska ģimeņu vecāku atbalsta grupu nodarbības, * Noslēgts līgums par aprūpes mājās pakalpojuma nodrošināšanu ar Latvijas Samariešu apvienību, * Sniegta psihosociālā palīdzība, * Darbojas Dienas centrs visām sociālajām grupām, * Notiek aizbildņu apmācības, * Uzsācis darbu Jaunjelgavas dienas centrs bērniem un ģimenēm Sunākstes un Daudzeses pagastos, * Noorganizētas vecāku apmācības trīs tematiskajās grupās, * Izveidots sociālās aprūpes un sociālās rehabilitācijas centrs bērniem, * Ieviesti veļas mazgāšanas un dušas pakalpojumi, * Izveidoti divi jauni sociālie dzīvokļi, * Piedāvāta iespēja izmitināt iedzīvotājus ar iespēju saņemt medicīnisko palīdzību, * Izveidoti 2 senioru dienas centri, * Skrīveru dienas centrā tiek paplašināts pakalpojumu klāsts, * Jelgavas pilsētā noslēgts līgums par atbalsta programmas izveidi un izveidots dienas centrs Romu ģimenēm.   Kopumā reģionā situācija sociālo pakalpojumu jomā ir uzlabojusies un pakalpojumu klāsts ir kļuvis plašāks un pieejamāks 16 novados, no tiem 4 novados tika realizēti projekti par ES fondu līdzekļiem, lai uzlabotu vai izveidotu sociālās aprūpes centrus, kā arī reģionā ir izveidotas 3 štata vietas – aprūpētājs.  Pārējos novados situācija pret iepriekšējo gadu nav mainījusies, vai informācija nebija sniegta. | |
| 1.3. | Attīstīt kompleksu pieeju sociālo problēmu risināšanai, veidojot dažādu jomu speciālistu vienības un nostiprinot saikni starp veselības aprūpes speciālistiem, īpaši primārās veselības aprūpes sniedzējiem, (t. sk. ģimenes ārstiem) un sociālā darba speciālistiem. | Pašvaldības | **Jaunjelgavas novads**: Regulāra sadarbība ar veselības aprūpes sniedzējiem, ģimenes ārstiem, cieša sadarbība ar psihoneiroloģiskajām veselības iestādēm, personu nogādāšana uz ārstēšanos Jelgavā, Daugavpilī, Rīgā. Sadarbība ar NVA palīdzības sniegšanā atkarīgajām personām, nogādājot tās ārstniecības iestādēm, bezmaksas transports uz VDEĀK Daugavpilī, Jēkabpilī.  **Salas novads:** Laba informācijas apmaiņa starp sociālo dienestu, NVO biedriem, ģimenes ārstiem, komunālo pakalpojumu sniedzējiem. Nepieciešamības gadījumā var organizēt speciālistu vienības. Pašvaldības līdzekļi ieguldīti ģimenes ārsta prakses telpu iekārtošanai.  Zemgales reģiona 12 pašvaldībās ir izveidotas starp profesionāļu vienības, kas nepieciešamības gadījumā sadarbojas ar ģimenes ārstiem, izglītības iestādēm vai policistiem. Divās pašvaldībās notiek sadarbība arī ar NVA. Jēkabpils novadā situācija nav būtiski mainījusies, 8 novados situācija nav mainījusies pret iepriekšējo gadu. | |
| 1.4. | Attīstīt grupu darba formu sociālo pakalpojumu sniegšanā. | Pašvaldības | **Jelgavas novads:** Sociālais dienests katrā pagastā regulāri organizē grupu nodarbību ciklu par dažādām tēmām un dažādām mērķgrupām.  **Jaunjelgavas novads:** Ar 2014.gadu uzsāktas un notiek grupu nodarbības personām ar invaliditāti, pensijas vecuma personām Jaunjelgavā un Vīgantē, trūcīgajiem bezdarbniekiem un jaunajām māmiņām. Grupu nodarbības vada sociālie darbinieki, psihologs.  **Vecumnieku novads:** Notiek aizbildņu apmācības sadarbībā ar Latvijas Audžuģimeņu biedrību Eiropas Ekonomikas zonas finanšu instrumenta atbalstīta projekta ietvaros. Notiek atbalsta grupa augsta riska vecākiem pēc speciāli izstrādātas programmas.  **Dobeles novads**: Atbalsta grupa aizbildņiem un audžuģimenēm - 1 x mēnesī no 2014.gada septembra.  **Bauskas novads**: Atbalsta grupa vardarbībā cietušām sievietēm. Atbalsta grupa vecākiem, kas audzina pusaudžus. Atbalsta grupa vecākiem ar zemām sociālām prasmēm. Bērnu emocionālās audzināšanas grupa.  **Jelgava**: Tika izveidotas JSLP darba grupas.  1 pašvaldībā situācija attiecība pret iepriekšējo gadu nav mainījusies, 9 pašvaldības nav sniegušas informāciju šī jautājuma izvērtēšanai, 12 pašvaldībās attīstīts grupu darbs sociālo pakalpojumu sniegšanā. | |
| 1.5. | Pastiprināti attīstīt tādus sociālos pakalpojumus, kas veicina indivīdu (re)integrāciju darba tirgū. | Pašvaldības | **Jaunjelgavas novads:** Sociālais dienests aktīvi iesaistāsESF projekta „Algotie pagaidu sabiedriskie darbi pašvaldībās” aktivitātēs laika periodā no 2009 līdz 2014.gada 31.decembrim. Pēc dalības projektā 75% bezdarbnieku iesaistījās pastāvīgās algota darba attiecībās.  **Viesītes novads**: Sadarbībā ar NVA tiek organizētas bezdarbnieku atbalsta grupas. Pašvaldībā tiek īstenots projekts „Algotie pagaidu sabiedriskie darbi.  **Salas novads:** Pašvaldība iesaista cilvēkus ar īpašām vajadzībām dažādu projektu aktivitātēs kā, piemēram, ESF projekts „Darba praktizēšanas pasākumu nodrošināšana pašvaldībās darba iemaņu iegūšanai un uzturēšanai” un ESF projekts „Algotie pagaidu sabiedriskie darbi”  3 pašvaldībās tiek realizēts projekts „Algotie pagaidu sabiedriskie darbi”, kā arī 1 pašvaldībā realizēts projekts „Darba praktizēšanas pasākumu nodrošināšana pašvaldībās darba iemaņu iegūšanai un uzturēšanai” un notika darbs grupās, lai motivētu iedzīvotājus ārstēties no atkarībām, veicinot vēlmi strādāt. 17 pašvaldībās situācija nav mainījusies un 1 pašvaldība nav sniegusi informāciju attiecībā uz šo jautājumu. | |
| 1.6. | Katrā pašvaldībā ir nodrošināti mājas aprūpes pakalpojumi | Pašvaldības | **Jelgavas novads:** Deleģējis aprūpes mājās pakalpojuma sniegšanas funkcijas Latvijas Samariešu apvienībai. Pirms tam šāds pakalpojums netika nodrošināts.  **Vecumnieku novads:** Aprūpes mājās pakalpojums tiek pirkts no biedrības “Latvijas Samariešu apvienība”.  **Jelgava:** Projekta ietvaros biedrība „Latvijas Samariešu apvienība” sadarbībā ar JSLP ieviesa projektu, kura ietvaros izveidots pakalpojums „Drošības poga”. No 2014. gada pakalpojumu finansē pašvaldība.  13 pašvaldības nodrošina sociālo pakalpojumu aprūpi mājās, papildus divas pašvaldības piešķir pabalstus, lai pakalpojuma saņēmējs spēj pats izvēlēties sev aprūpētāju mājās. 2014.gadā šāda veida pakalpojumu ieviesa 2 pašvaldībās, kurās līdz šim tas netika sniegts. Viena pašvaldība šo pakalpojumu pērk. Ņemot vērā iepriekšējos gados sniegto informāciju uz šo brīdi visās 22 Zemgales reģiona pašvaldībās tiek nodrošināta aprūpe mājas pakalpojuma pieejamība. | |
| 1.7. | Izveidotas patversmes un krīzes centri, katrā pilsētā/pašvaldībā, kur iedzīvotāju skaits pārsniedz 10 000 | Pašvaldības | 2014.gadā jaunas patversmes un krīzes centri nav veidoti.  Nakts patversmes ir Dobeles novadā, Jēkabpils pilsētā un Jelgavas pilsētā.  Krīzes centri ir Rundāles, Jelgavas, Iecavas, Krustpils, Ozolnieku, Salas, Kokneses, Jaunjelgavas un Jēkabpils novados, kā arī Jelgavas un Jēkabpils pilsētā.  Jelgavas pilsētā nakts patversmēs vēl nodrošina mobilās zupas virtuves pakalpojumus. Ozolnieku novads pērk krīzes centra pakalpojumus, bet nakts patversme nav izveidota, jo nav pieprasījums.  7 pašvaldības nebija sniegušas informāciju par izmaiņām. | |
| 1.8. | Atsevišķu pansionātu izveide personām ar deviantu uzvedību | Plānošanas reģions | Programma kā reģionālo iniciatīvu paredz izveidot ilgstošās institucionālās rehabilitācijas un aprūpes pakalpojumu personām ar deviantu uzvedību 2015.gadā.  Kopumā 2014.gadā pakalpojums ir bijis aktuāls 3 pašvaldībās, bet nav realizēts finansiālu resursu trūkuma dēļ.  Savukārt 8 pašvaldības norādījušas, ka pakalpojums nav aktuāls. Bet 6 pašvaldības nenorādīja informāciju par šī pakalpojuma nepieciešamību. | |
| 1.9. | Rehabilitācijas centra izveide personām, kas atbrīvotas no ieslodzījuma | Plānošanas reģions | Rehabilitācijas centra izveide tika plānota 2013.gadā kā reģionāla iniciatīva, kas nav īstenota arī 2014.gadā finanšu resursu pieejamības trūkuma dēļ. Neskatoties uz to, ka šāda centra izveide nav notikusi, deviņās reģiona pašvaldībās šis pakalpojums ir aktuāls, jo tiek piešķirts pabalsts personām, kas atbrīvotas no ieslodzījuma. Nepieciešamības gadījumā tiek veidota sadarbība ar sociālo darbinieku. No saņemtās informācijas varēja secināt, ka 8 pašvaldībās šis pakalpojums nav aktuāls, bet 7 pašvaldības nav sniegušas informāciju. Kopumā var secināt, ka atsevišķa centra izveide reģionā nav aktuāla. | |
| 1.10. | Rehabilitācijas pakalpojuma izveide personām, kas cieš no smagām slimībām | Pašvaldības | **Bauskas novads**: Pakalpojumus nepiedāvā, bet būtu ļoti aktuāli, jo šobrīd personas ar smagām saslimšanām, kurām nav tuvinieku, tiek ievietotas vispārēja tipa sociālās aprūpes iestādē, bet personām faktiski ir vajadzīga medicīniska aprūpe, t.sk. paliatīva.  Pārsvarā pašvaldības izmanto valsts apmaksātās programmas. Sociālie dienesti sadarbojas ar ārstniecības iestādēm, kuras sniedz šādus pakalpojumus kā Tērvetes SAC, SIA „Aknīstes VSAC”.  Apkopojot saņemto informāciju, par šāda pakalpojuma nepieciešamību ir izteikušās lielākā daļa pašvaldības. Divas no tām nākotnē šāda veida pakalpojumus plāno iesviest savā pašvaldībā. Pašvaldības, kuras savus klientus nespēj nodrošināt ar šo pakalpojumu, to pērk no citām pašvaldībām vai piešķir pabalstu. Ir pašvaldības, kurās šo pakalpojumu nepiedāvā, bet tas ir aktuāls, un kā alternatīvais pakalpojums tiek piedāvāta vispārējā tipa sociālā aprūpe. | |
| 1.11. | Izveidots atelpas brīža pakalpojums reģionā | Pašvaldības, Plānošanas reģions | Atelpas brīža pakalpojuma vietā kā alternatīva tiek piedāvāts darbs darba grupās vecākiem, bērniem vai jebkurai personai, kurai tas ir nepieciešams. Tiek piešķirti arī pabalsti, kā arī psihologa konsultācijas. Ir pašvaldības, kas šo pakalpojumu iepērk no citām pašvaldībām. Bet atelpas brīža pakalpojumus Zemgales reģionā var saņemt arīdzan SAC „Tērvete”, Skrīveru SAC „Ziedugravas”, Bikstos bērnu pieskatīšanas istabā „Laimiņa”, kā arī šo Bērnu klīniskās universitātes slimnīcā „Gaiļezers”. | |
| 1.12. | Izveidots uzticības tālrunis reģionā | Plānošanas reģions | Vienota uzticības telefona izveide programmā bija paredzēta kā reģionālā iniciatīva, kas ieviešama 2011.gadā. Tomēr finanšu resursu trūkuma dēļ aktivitāte nav ieviesta arī 2013.gadā. Tomēr plānošanas reģions aktīvi seko līdzi aktuālajiem izsludinātajiem projektu konkursiem un meklē iespējas aktivitātes īstenošana. | |
| **2.** | **PIEEJAMĪBA** |  |  | |
| 2.1. | Attīstīts mobilo speciālistu tīkls | Pašvaldības | Mobilā aprūpes mājā vienība darbojas Bauskas un Iecavas novados, kā arī Jelgavas pilsētā („drošības poga”).  Daudzas pašvaldības norāda, ka nav nepieciešama mobila speciālistu komanda, jo pašvaldības teritorija nav liela un sociālie pakalpojumi ir pieejami tuvu dzīvesvietai. | |
| 2.2. | Palielināt pakalpojumu sniedzēju mobilitāti, t. sk. starp novadiem. | Pašvaldības | Pašvaldībās sociālo pakalpojumu sniedzēju mobilitāte ir uzlabojusies, jo visas pašvaldības norāda uz to, ka nepieciešamības gadījumā gan speciālistiem, gan klientiem ir pieejams transports, lai varētu nodrošināt pakalpojuma sniegšanu vai saņemšanu. | |
| 2.3. | Nodrošināt visu sociālo pakalpojumu sniedzēju infrastruktūras pieejamību personām ar kustību traucējumiem | Pašvaldības | Aplūkojot pašvaldību sniegto informāciju, var secināt, ka pakalpojumu sniedzēju pieejamība tiek uzlabota katru gadu. Daļā pašvaldību pakalpojumu sniedzēju pieejamība ir pilnīga vai daļēja bet arī pie tā tiek strādāts. Lai nodrošinātu pilnīgu pieejamību tiek ierīkoti lifti un pacēlāji vietās, kur iepriekš tas nebija pieejams.  Joprojām pašvaldībās atšķiras izpratne par vides pieejamības jautājumiem, proti, ir pašvaldības, kas analizē tikai sociālo pakalpojumu objektu vides pieejamību, norādot, ka sociālais dienests ir pieejams cilvēkiem ar kustību traucējumiem, savukārt citās pašvaldībās tiek analizēti arī ielu un citu publisku objektu vides pieejamība (skolas, saieta nami, utt.). | |
| 2.4. | Palielināt pašvaldības atbildību par sociālo pakalpojumu pieejamību, pēc vajadzības nodrošinot transporta iespējas pakalpojuma sniedzējiem vai saņēmējiem | Pašvaldības | Transportu nodrošina visas pašvaldības, gadījumā, ja ir nepieciešams specializētais transports, šo pakalpojumu pašvaldības pērk, ja nespēj nodrošināt pašas. | |
| 2.5. | Palielināta sociālo pakalpojumu pieejamība | Pašvaldības | Pēc pieejamās informācijas var secināt, ka ir palielinājusies sociālo pakalpojumu pieejamība visās Zemgales reģiona pašvaldībās. | |
| 2.6. | Veicināt sociālo pakalpojumu un veselības aprūpes sinerģiju | Pašvaldības | Saskaņā ar saņemto informāciju par 2014.gadu, var secināt, ka teju visās pašvaldībās turpinās sadarbība sociālajam dienestam ar ģimenes ārstiem, kā arī tajās pašvaldībās, kurās bijusi vāja sadarbība, tā tiek stiprināta. Sadarbība notiek ne tikai ar ģimenes ārstiem, bet arī citiem ārstiem speciālistiem, ja tas ir nepieciešams. Sadarbība notiek arīdzan ar medicīnas iestādēm. Jēkabpils pilsētas pašvaldība sniedza informāciju par to, ka netiek veicināta sociālo pakalpojumu un veselības aprūpes sinerģija. Savukārt Tērvetes novadā situācija attiecībā pret 2013.gadu nav mainījusies. Informācija par izmaiņām nav pieejam no 4 pašvaldībām. | |
| 2.7. | Palielinājusies iedzīvotāju informētība par sociālajiem pakalpojumiem | Pašvaldības, Plānošanas reģions | Pēc sniegtās informācijas var secināt, ka informācija pie klientiem galvenokārt nonāk caur pašvaldības mājas lapu, kā arī vietējām avīzēm. Dažās pašvaldībās vēl notiek arī iedzīvotāju sapulces, kuras ietvaros ir iespējams uzzināt jaunāko un aktuālāko informāciju sociālajā jomā. Tāpat informācija tiek publicēta arī reklāmas stendos, un, ja nepieciešams, var arī apmeklēt konsultatīvo vizīti sociālajā dienestā. Daļā pašvaldībām ir izveidotas arī atsevišķas mājas lapas Sociālajiem Dienestiem. Meklējot informāciju par aktuālajiem pakalpojumiem novadu mājas lapās, dažviet ir pieejama sadaļa ar e- pakalpojumiem. Ar detalizētu pašvaldību mājas lapās pieejamās informācijas izvērtējumu var iepazīties pielikumā Nr. 1. | |
| 2.8. | Veicināt iedzīvotāju izpratni par sociālās atstumtības riska grupām | Pašvaldības, Plānošanas reģions | Pēc informācijas var spriest, ka situācija 2014.gadā attiecībā pret 2013.gadu krasi nav mainījusies. Darbs lielākoties notiek ar konkrētām mērķa grupām, palīdzot tām iejusties sabiedrībā. Neretas novads uzskata, ka novada svētki ir veids, kā veicināt iedzīvotāju izpratni par sociālās atstumtības riska grupām, tādā veidā radot pasākumus visiem iedzīvotājiem kopā. Šāda veida pasākumi veicina riska grupas skartos iedzīvotājus integrēties sabiedrībā, bet sabiedrības izpratni un uzskatus tas nemaina. Savukārt atsevišķi pasākumi, kas tiktu veltīti sabiedrībai, lai veicinātu tās izpratni pret riska grupas skartajiem iedzīvotājiem, netika īstenoti finanšu resursu trūkuma dēļ. | |
| **3.** | **KVALITĀTES VADĪBA** |  |  | |
| 3.1. | Izstrādāta vienota sociālo pakalpojumu kvalitātes vadības sistēma Zemgales reģionā | Plānošanas reģions | Situācijas izvērtējums par 2014.gadu ir sekojošs: joprojām tiek tikai plānots izstrādāt vienotu sociālo pakalpojumu kvalitātes vadības sistēmu. Krustpils novads uzskata, ka tajā varētu ietilpt: izbraukumu pārbaudes pie sociālajiem darbiniekiem pagastos, vienota dokumentu aprites sistēma un normatīvais regulējums. Bet Jelgavas novads ir izveidojis savu iekšējās auditēšanas sistēmu, pēc kuras nosaka kritērijus un vadās darba pilnveidei. Aknīstes novads ir izstrādājis sistēmu sociālās atstumtības riska mazināšanai un iekļaujošās izglītības pasākumu īstenošanai. | |
| 3.2. | Pastiprinātu uzmanību pievērst kvalitātei, sniedzot aprūpi mājās | Pašvaldības | Par kvalitātes izvērtējumu, sniedzot aprūpi mājās, pašvaldības ir sniegušas šādu informāciju: tiek veiktas klientu apsekošanas un apmierinātības izvērtējums, kā arī regulārs sociālā darbinieka izvērtējums. Tiek aptaujāti klienti par pakalpojumu kvalitāti un uzklausīts viņu viedoklis. Jelgavas novads norādījis, ka ir izstrādāti kvalitātes standarti aprūpei mājās un notiek regulāra darbinieku apmācība. | |
| 3.3. | Paaugstināta sociālā darba speciālistu kapacitāte | Pašvaldības | 2014.gadā situācija pret 2013.gadu nav mainījusies. Notiek kvalifikācijas celšanas apmācības, kā arī izglītojošie semināri un kursi. Darbinieku regulāra kvalifikācijas celšana un apmācība ir noteikta ar likumu. Tiek izmantoti arī pieredzes apmaiņas braucieni un informatīvās konferences. | |
| 3.4. | Izveidota supervīzijas sistēma | Pašvaldības | Apkopojot informāciju par supervīziju, var secināt, ka tā tiek realizēta visās novada pašvaldībās. Jēkabpils pilsētā supervīzija tiek nodrošināta tikai daļēji, jo nepietiek līdzekļu no budžeta. | |
| 3.5. | Iesaistīt (potenciālos) pakalpojumu saņēmējus pakalpojumu plānošanā un kvalitātes novērtēšanā. | Pašvaldības | Pašvaldības pakalpojumu saņēmējus pakalpojumu plānošanā un kvalitātes novērtēšanā iesaistījušas, izstrādājot aptaujas anketas, veicot aptaujas par pakalpojumu pieejamību un kvalitāti. Aptauju un anketu rezultātā tiek noteikts, kā pakalpojumi vēl nepieciešami ieviest, kā arī, ko nepieciešams mainīt jau esošajos pakalpojumus vai to sniegšanas kvalitātē. Jelgavas pilsētas pašvaldība sadarbojas ar NVO, kuras sniedz priekšlikumus jaunu sociālo pakalpojumu attīstībai. | |
| **4.** | **EFEKTIVITĀTE** | | | |
| 4.1. | Koncentrēt augsti kvalificētus speciālistus reģiona lielākajos attīstības centros, paredzot lielu šo speciālistu mobilitāti līgumpašvaldību teritorijā | Pašvaldības | | Reģionā ir pieejami šādi speciālisti: psihologi, ergoterapeiti, psihoterapeits, fizioterapeiti, bērnu tiesību aizsardzības speciālisti, taču ne visās pašvaldībās. 8 pašvaldības norāda, ka viņiem nav pieejami augstas kvalifikācijas speciālistu un tie viņiem ir jāpērk. |
| 4.2. | Katra novada teritoriālajā vienībā izveidots sociālo pakalpojumu atbalsta centrs | Pašvaldības | | Lai nodrošinātu šo pakalpojumu, pašvaldības izmanto jau esošos resursus: sociālie dzīvokļi, humānās istabas, dienas centri, dienas telpas u.t.t. Ozolnieku novads šāda centra izveidi plāno pabeigt 2016.gadā. Rundāles novadā ir izveidots Saulaines sociālais centrs. Lielākoties Zemgales pašvaldībās izmanto esošos resursus, lai kompensētu šāda centra neesamību, bet 5 pašvaldības sniedza informāciju, ka viņu teritorijā šo pakalpojumu nesniedz, bet iegādājas no blakus esošajām pašvaldībām. |
| 4.3. | Iespēju robežās izmantot iestāžu reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības. | Pašvaldības | | **Jelgavas novads:** Uz SAC Elejā bāzes pakāpeniski veido alternatīvus pakalpojumus- šobrīd ir krīzes centrs ģimenēm ar bērniem, plānojas dienas centrs un atelpas brīža pakalpojums.  **Rundāles novads:** Saulaines sociālais centrs ir rekonstruēts un pielāgots personām ar kustību traucējumiem.  **Jaunjelgavas novads:** Jaunjelgavas novadā Staburaga pagastā „Vīgante” - bijusī pamatskola, Jaunjelgavas dienas centrs bērniem un ģimenēm Jaunjelgavā, Sunākstē un Daudzesē, ir pielāgoti personām ar kustību traucējumiem,  **Viesītes novads:** Sociālais dienests ir izvietots bijušajā Viesītes pamatskolas internāta ēkā, daļa no ēkas nav apdzīvota. Šobrīd ir izremontēta liela telpa, kura tiks izmantota dažādām nodarbībām un sociāliem pasākumiem.  9 pašvaldības minēja, ka situācija pret 2014.gadu nav mainījusies un nav reorganizācijas rezultātā izbrīvētās telpas atbalsta centru veidošanai, ņemot vērā personu ar kustību traucējumiem vajadzības. Citos novados telpas, kuras, iespējams, varētu izmantot atrodas tālu no novada centra un novada nomalē, tāpēc nav piemērota atbalsta centra funkcijām. |
| 4.4. | Veicināt pašpalīdzības grupu darbību | Pašvaldības | | **Salas novads:** Sociālais dienests piedāvā telpas, kur iedzīvotāji var nodot palīdzību citiem iedzīvotājiem – apģērbs, apavi, produkti. Sējas laikā tiek atrasti cilvēki, kuri var palīdzēt citiem ar stādāmo materiālu (kartupeļi u.c.). **Jelgava**: Atbalsta grupa vardarbību veikušo personu sociālai rehabilitācijai - kopš 2014.gada notiek:  -Terapeitiskā grupa vardarbībā cietušām sievietēm  -Atbalsta un izglītojošā grupa darba meklētājiem  -Atbalsta grupa līdzatkarīgām pieaugušām personām  -Izglītojošās grupas nodarbības „Brīvprātīgo apmācība”  -Naktspatversmes klientiem izglītojošas grupas  **Iecavas novads:** Projekta “Iespējas un risinājumi Tavā dzīvē” ietvaros strādā ar piecām dažādām grupām. Grupas tika organizētas, lai kliedētu vientulības sajūtu, mazinātu problēmas, lai vairotu dzīvesprieku ikvienā. Lielākā daļa šo atbalsta grupu ir pārtapušas pašpalīdzības grupās.  Apkopojot saņemto informāciju no pašvaldībām, var secināt, ka 8 pašvaldības nav sniegušas atbildes šī jautājuma jomā, četrās pašvaldībās nav bijušas krasas izmaiņas attiecībā pret 2013.gadu, un vienā pašvaldībā nav pieprasījuma pēc šī pakalpojuma, savukārt divās pašvaldībās nebija veidotas šādas grupas. Tērvetes pašvaldība sniedza informāciju, ka klienti piekrīt saņemt psiholoģisko palīdzību, jo pašvaldība nav tik liela, lai veidotu pašpalīdzības grupas. Pārējās pašvaldības sniegušas informāciju, ka situācija salīdzinot pret 2013.gadu nav mainījusies, jo darbs grupās notiek, ja ne pašā pašvaldībā, tad kādā citā pašvaldībā, bet tādā gadījumā palīdzot ar transportu un nokļūšanu uz pašpalīdzības darba grupas norises vietu. Pašpalīdzības darbs grupās aktīvi norisinās Jelgavas pilsētas pašvaldībā un Salas novadā. |
| 4.5. | Veicināt pašvaldību sadarbību un rīcības koordināciju sociālo pakalpojumu sniegšanā | Pašvaldības | | Apkopojot informāciju par sadarbību pakalpojumu sniegšanā, var secināt, ka divās pašvaldībās, Vecumnieku novadā un Jēkabpils pilsētā, nav izveidojusies sadarbība pakalpojumu pirkšanā. Trīs pašvaldības nav sniegušas informāciju, bet pārējās pašvaldības norāda, ka notiek cieša sadarbība ar citām pašvaldībām. Neretas novada pašvaldība sadarbojas arīdzan ar Latvijas Sarkano Krustu. Jelgavas pilsētas sociālā dienesta darbinieki apmeklēja izglītojošus seminārus un sanāksmes. Sadarbības lielākoties notiek ar NVO, krīzes centiem, skolām, sociālajām veselības iestādēm un veselības aprūpes iestādēm, gan arī citām organizācijām. |
| **5.** | **NVO** |  | |  |
| 5.1. | Nostiprināta NVO kapacitāte | Pašvaldības | | **Krustpils novads**: Sadarbībā ar Jēkabpils NVO resursu centru tiek īstenots projekts “Aicināts dzīvē”- 34 Krustpils novadā dzīvojošiem bērniem no maznodrošinātām ģimenēm (interešu izglītības nodarbības).  **Jelgavas novads:** Jelgavas novada pašvaldība ir ļoti atsaucīga dažādu biedrību iniciatīvām un gan caur projektu līdzfinansēšanu, gan caur pašvaldības līdzfinansējumu biedrību aktivitātēm, atbalsta biedrības.  **Dobeles novads**: Pašvaldībā NVO katru gadu var iesniegt projektus  **Salas novads:** Īpaši projekti ar finansu piesaistīšanu nav realizēti. Biedrības „Esparsete” biedri uzsāka mentoru kustību, palīdzot ģimenes izglītošanā dažādu praktisku darbu veikšanai ģimenē.  **Jelgava:** Jelgavas pilsētas Dome finansiāli atbalsta NVO darbību un pasākumus Jelgavas pilsētas biedrību un nodibinājumu atbalsta programmas NVO ietvaros. 2014.gadā tika iesniegts kopīgais JSLP un Jelgavas pensionāru biedrības projekts EEZ finanšu instrumenta 2009.-2014.gada periodam apakšprogrammai „Nevalstisko organizāciju projektu programma”.  Piecas pašvaldības sniegušas informāciju, ka 2014.gadā nav notikušas sadarbības ar NVO. Četras pašvaldības nav sniegušas informāciju. Pārējās pašvaldības turpina sadarbību ar NVO, kā arī stiprināt to kapacitāti realizējot kopējus projektus. |
| 5.2. | Nevalstiskā sektora līdzdalība klientu vajadzību apzināšanā | Pašvaldības | | NVO līdzdalība klientu vajadzību apzināšanā nav notikusi 5 pašvaldībās, 7 pašvaldības nav sniegušas informāciju par šo jautājumu. Auces novadā notiek regulāra informācijas apmaiņa. Pārējās pašvaldībās notiek sadarbība ar NVO nepieciešamības gadījumā. Sadarbība notikusi arī iepriekšējos gadus  un situācija attiecībā pret 2013.gadu nav mainījusies. Jaunjelgavas novads sadarbībā ar NVO izstrādājis projektu ģimeņu izglītošanā, kas tiks realizēts sākoties 2015.gadam. |
| 5.3. | Nevalstiskā sektora iesaistīšana sociālo pakalpojumu kvalitātes novērtēšanā | Pašvaldības | | Regulāra savstarpēja sadarbība ir izveidojusies Krustpils novadā. Septiņās pašvaldībās šāda sadarbība nav bijusi. Dobeles novada un Jelgavas pilsētas pašvaldības arīdzan regulāri sadarbojas ar NVO kvalitātes novērtēšanā. Pārējās pašvaldībās nav bijušas izmaiņas attiecībā pret iepriekšējo gadu. |
| 5.4. | Nevalstiskā sektora līdzdalība sabiedrības informēšanā | Pašvaldības | | Pēc pašvaldību sniegtās informācijas var secināt, ka sabiedrības informēšana ar NVO sadarbību notiek Krustpils novadā, Vecumnieku novadā, Iecavas novadā, Salas novadā un Jelgavas pilsētā, kā arī Jaunjelgavas novadā. Sadarbība notiek tādā veidā, ka NVO savos pasākumos informē sabiedrību par sociālajiem pakalpojumiem pašvaldībā. Pārējās pašvaldībās situācija 2014.gadā attiecībā pret iepriekšējo gadu nav mainījusies. |
| **6.** | **SADARBĪBA** |  | |  |
| 6.1. | Izveidots sociālo pakalpojumu reģionālā koordinatora amats Zemgales plānošanas reģionā | Plānošanas reģions | | 2014.gadā noorganizētas 3 sociālo pakalpojumu koordinācijas darba grupas, kurās piedalījušies sociālo dienestu deleģētie pārstāvji no visa reģiona, sanāksmēs pārrunāti aktuālākie jautājumu, kā arī gūta pieredze no pašvaldību kolēģiem, piemēram, Bauskas, Iecavas un Auces. Sanāksmēs piedalījušies arī Labklājības ministrijas pārstāvji, lai skaidrotu izmaiņas likumdošanā un pārrunātu sabiedrībā balstītu sociālo pakalpojumu sniegšanu un ieviešanu pašvaldībās jaunā plānošanas perioda ES fondu projektu kontekstā.  Sociālo jautājumu speciāliste aktīvi piedalās Labklājības ministrijas pasākumos. Sagatavots un Zemgales plānošanas reģiona attīstības padomē apstiprināts pārskats par Sociālo pakalpojumu attīstības programmas ieviešanu 2013.gadā. Notiek regulāra informācijas apmaiņa ar pašvaldību sociālajiem dienestiem. |
| 6.2. | Veicināt aprūpes mājās pakalpojuma un mājas veselības aprūpes saskaņotu sniegšanu sadarbībā ar primārās veselības aprūpes sniedzējiem. |  | | Četras pašvaldības norādījušas uz to ka sadarbība nenotiek sadarbība ar primārās veselības aprūpes sniedzējiem. Savukārt sešas pašvaldības nav sniegušas informāciju par izmaiņām. Pārējās pašvaldības norādījušas, ka situācija 2014.gadā attiecībā pret 2013.gadu nav mainījusies, jo sadarbība joprojām notiek. Sadarbība lielākoties notiek ar ģimenes ārstiem, slimnīcu un citiem medicīnas iestāžu darbiniekiem. Kopumā izvērtējot situāciju, tā nav būtiski mainījusies. |
| 6.3. | Nodrošināt sociālo pakalpojumu pieejamību aprūpes slimnīcu pacientiem. |  | | Apkopojot saņemto informāciju no pašvaldībām par šo jautājumu, var secināt, ka sešas pašvaldības nav sniegušas informāciju, septiņas pašvaldības šādu pakalpojumu nesniedz, bet Krustpils, Pļaviņu, Viesītes, Salas, Bauskas novads un Jelgavas pilsētas pašvaldība nodrošina šo pakalpojumu nepieciešamības gadījumā. Jelgavas novads šo pakalpojumu pērk, bet plāno nākotnē ieviest arī savā pašvaldībā. Iecavas novads sniedz pabalstu šī pakalpojuma izdevumu segšanai. Kopumā pret iepriekšējo gadu situācija nav būtiski mainījusies. |

**SECINĀJUMI**

Procentuāli var noteikt, ka aptuveni 70 % no plānotajiem uzdevumiem ir izpildīti gan vietējā, gan reģionālajā līmenī. Darba grupā tika izvērtēta uzdevumu izpilde, kā arī iemesli kādēļ uzdevumi nav izpildīti vai izpildīti daļēji un tika secināts, ka galvenais šķērslis plānoto uzdevumu izpildei ir finansējuma trūkums vai nepieejamība.

***Plānotie politikas rezultāti 2014.gada vērtējumā:***

* Ir uzlabojusies sociālo pakalpojumu pieejamība, it īpaši mājas aprūpe lauku teritorijās, taču nevar spriest par kvalitātes uzlabošanos, jo pašvaldībās nav ieviesta kvalitātes vadības sistēmas, tikai dažās pašvaldībās kvalitātes mērījumi tiek dokumentēti un nav veiktas plānotās programmas uzraudzības darbības: sociālo pakalpojumu cenu un izmaksu analīze, sociālo pakalpojumu saņēmēju apmierinātības aptauja, sakarā ar to, ka nebija iespēja algot pilna laika reģionālo koordinatoru.
* Pašvaldībās ir ievērojami attīstījušies alternatīvie sociālie pakalpojumi.
* Daļēji ir uzlabojusies nevalstiskā sektora organizāciju kapacitāte sociālo pakalpojumu jomā, taču ir nepietiekama NVO iesaiste gan pakalpojumu kvalitātes mērīšanā, gan klientu vajadzību apzināšanā, gan informācijas izplatīšanā.
* Ir uzlabojusies iedzīvotāju informētība par sociālajiem pakalpojumiem, taču nav informācijas vai mērījumu, vai ir mainījusies sabiedrības izpratne par sociālās atstumtības riskam pakļautām grupām, jo nekādi ieguldījumi šajā jomā nav veikti.

Lai veiksmīgi īstenotu programmā plānotos uzdevums, turpmāk nepieciešams papildus pievērst uzmanību papildus finansējuma piesaistes iespēju meklēšanai, programmu un fondu izpētei, kā arī sadarbības uzlabošanai ar nevalstisko sektoru.

Izpilddirektors V. VEIPS